لوليتا اكسبريس

لوليتا إكسبريس (بالانجليزى: Lolita Express) هو اللقب اللى اتقال على طياره من نوع بوينج 727-100 كانت مملوكه للممول والمدان فى قضايا اعتداء جنسى جيفرى إبستين. واتقال إن حفلات جنسيه شاركت فيها بنات قاصرات حصلت على متن الطياره بتنظيم من غيلين ماكسويل شريكة جيفرى إبستين.

الطياره كانت من طراز بوينج 727-100 ومسجله برقم N908JE، و كانت مملوكه لشركة طيران اسمها JEGE, Inc. وكمان كان عند إبستين طيارات تانيه زى طياره نفاثه من نوع غلف ستريم G550، وطياره سيسنا 421 بمحركين، وكمان مروحيه خاصه. الطياره كانت متجهزة بمحطة بلومبيرغ علشان يقدر إبستين يشتغل و هو على متنها.

سكان جزر العذراء المحليين هما اللى سموا الطياره لوليتا إكسبريس، بسبب وصولها المتكرر وهى شايله بنات باين إنهم قاصرات. والاسم ده جاى من رواية لوليتا (1955) للكاتب فلاديمير نابوكوف، واللى بتحكى عن بنت عندها 12 سنه بتتعرض لاعتداء جنسى من جوز أمها.

كان إبستين بيسافر بالطياره كتير، ووصل عدد ساعات الطيران لحوالى 600 ساعه فى السنه، وغالبا كان بيكون معاه ضيوف. وفى سنة 2002 سافر بيها لالمانيا لمدة أسبوع علشان يقابل مسؤولين حكوميين وشخصيات ماليه مختلفه، وبعدها سافر للبرازيل.

باع إبستين الطيارة سنة 2017، و بعد كده تم تدميرها.

 ضيوف ورحلات بارزة 
بيتقال إن حفلات جنسيه شاركت فيها بنات قاصرات حصلت على متن الطيارة بتنظيم من غيلين ماكسويل.

فى سنة 2003، سافر إبستين لكوبا على طيارته ومعاه الرئيس الكولومبى أندريس باسترانا أرانغو بدعوه من الرئيس الكوبى فيدل كاسترو. وطبقا للصحفية فابيولا سانتياجو من جريدة ميامى هيرالد، فمن المحتمل إن إبستين كان بيفكر ينتقل لكوبا عشان يهرب من السلطات الامريكانيه اللى كانت بتحقق معاه وقتها.

وفى سنة 2009، قال شقيق جيفرى إبستين، مارك إبستين، إن دونالد ترامپ ركب الطياره مره واحده على الأقل. و بعد كده قال لجورنال واشينطون بوست إن ترامب ركب طيارة إبستين مرات كتير، رغم إن مارك نفسه حضر رحله واحده بس منهم. وذكر مايكل كوركوران إن ترامب نقل إبستين مره واحده على الأقل على طيارته الخاصه. وفى تسجيل لمحادثه سنة 2017 مع الكاتب مايكل وولف، ادعى إبستين إن ترامب ومراته التالته ميلانيا ترامب كانت أول مره يمارسوا الجنس فيها على الطياره. و كانت ناديا مارسينكو بتسافر بشكل منتظم مع إبستين على نفس الطياره.

وكان إبستين نقل بيل كلينتون وكيفن سبيسى وكريس تاكر لافريقيا على طيارته فى سبتمبر 2002. وسجلات الطيران اللى اتنشرت سنة 2016 بتوضح إن بيل كلينتون ركب نفس الطياره 27 مرة وراح بيها على الأقل 12 مكان دولى مختلف.

وسجلات الطيران مذكرتش أى تفاصيل عن وجود جهاز الخدمه السريه فى خمس رحلات على الأقل خلال سفره لآسيا سنة 2002، وقالت الخدمه السريه إنه مفيش دليل إن الرئيس السابق سافر لجزيرة إبستين الخاصه. وفى سنة 2019، صرح متحدث باسم كلينتون إن كلينتون عمل أربع رحلات على طيارة إبستين فى 2002 و2003، ووقف فى تلات قارات، وكل الرحلات كانت مع طاقمه و تحت حماية الخدمه السريه. وكمان قالت المتحدثه أنجيل أورينا إنه وقت القبض على إبستين سنة 2019، مكنش كلينتون كلمه من أكتر من عشر سنين، و إنه مراحش أبدا لجزيرة ليتل سانت جيمس ولا مزرعة إبستين فى نيومكسيكو ولا بيته فى فلوريدا.

ومن الركاب المعروفين التانيين اللى سافروا على لوليتا إكسبريس كانو رجل الأعمال الملياردير رون بوركل، وعارضة الأزياء ناعومى كامبل، والمحامى آلان ديرشويتز، ووزير الخزانة الامريكانى و رئيس جامعة هارفارد الأسبق لارى سامرز.

باع إبستين الطيارة سنة 2017، و بعد كده اتفككت واتحولت لخردة.

 مصادر 

تصنيف:طياره
تصنيف:جيفرى ابستين